
ŠAKIŲ RAJONO SAVIVALDYBĖS TARYBA

SPRENDIMAS

DĖL KRIŪKŲ VIDURINĖS MOKYKLOS VIDAUS STRUKTŪROS PERTVARKOS 
2012 m. vasario 29 d. Nr. T-76
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str., 2 d. 21 p., Švietimo įstatymo (Žin., 1991, Nr. 23-593; 2011, Nr. 38-1804) 44 str. 1 d., 2012 m. vasario 15 d. rajono savivaldybės tarybos sprendimu Nr. T-50 patvirtintu rajono savivaldybės švietimo įstaigų tinklo pertvarkos 2012-2015 metų bendruoju planu bei atsižvelgdama į Kriūkų vidurinės mokyklos direktorės 2012 m. vasario 9 d. raštą Nr.13-84, nusprendžia:

1. Pertvarkyti Kriūkų vidurinės mokyklos vidaus struktūrą:

1.1. pasibaigus 2011/2012 mokslo metų ugdymo procesui, likviduoti Gerdžiūnų Petro Dumčiaus pradinio ugdymo skyrių;


1.2. Nuo 2012 m. rugsėjo 1 d. nekomplektuoti Kriūkų vidurinėje mokykloje XI-osios klasės.

2. Įpareigoti Kriūkų vidurinės mokyklos direktorę:

2.1. iki 2012 m. balandžio 1 d. raštu pranešti kiekvienam Gerdžiūnų Petro Dumčiaus skyriaus mokiniui ir jo tėvams (globėjams, rūpintojams) apie šio skyriaus likvidavimą;

2.2. iki 2012 m. balandžio 1 d. raštu pranešti kiekvienam Kriūkų vidurinės mokyklos X-osios klasės mokiniui ir jo tėvams (globėjams, rūpintojams) apie XI-osios klasės nekomplektavimą Kriūkų vidurinėje mokykloje;

2.3. įspėti atleidžiamus darbuotojus ir su jais atsiskaityti įstatymų nustatyta tvarka;

2.4. įstatymų nustatyta tvarka įspėti mokytojus apie darbo sutarties sąlygų pasikeitimą.

2.5. parengti naują Kriūkų vidurinės mokyklos nuostatų redakciją ir iki 2012 m. rugsėjo 1 d. pateikti tvirtinti rajono savivaldybės tarybai.

